මින්නේරිය  ජාතික උද්‍යානය ආශ්‍රිතව විශේෂ මෙහෙයුමක යෙදී සිටි වනජීවි නිලධාරින් පිරිසකට වනෝද්‍යානයේ සිට පිට වූ යුද හමුදාවේ යැයි කියන කණ්ඩායමක් විසින් පහරදීමට තැත් කිරීමේ සිද්ධියක් සම්බන්ධයෙන් පොලීසියට පැමිණිල්ලක් ඉදිරිපත් වී තිබෙනවා.අදාළ පැමිණිල්ල ඉදිරිපත් කර ඇත්තේ මින්නේරිය ජාතික උද්‍යානයේ භාරකරු ඇතුළු වනජිවි නිලධාරින් පිරිසක් විසින්.හබරණ මින්නේරිය ජාතික වනෝද්‍යානයෙන් අලි පැටවෙකු පැහැර ගැනීමේ සූදානමක් සම්බන්ධයෙන් වනජිවි නිලධාරින් විශේෂ මෙහෙයුම ක්‍රියාත්මක කර ඇත්තේ පසුගිය බදාදා සිටයි.එම මෙහෙයුම අතරතුර පෙරේදා රාත්‍රියේ වනෝද්‍යාන මායිමේ ඊරිගම වෙල්යායේ සිට යුද හමුදා කැබ් රථ දෙකක් පිටවී ඇති අතර, වනජිවි නිලධාරින් එම රථ ලුහුබඳිමින්, නවත්වන ලෙස සංඥා කර ඇතත්, ඒවා නොනවත්වාම ධාවනය කර ඇති බවයි අදාළ පැමිණිල්ලේ දැක්වෙන්නේ.පසුව ඒ සම්බන්ධව මොරගස්වැව යුද හමුදා මාර්ග බාධකයේ නිලධාරින් ද දැනුවත් කිරීමට ද වනජිවි නිලධාරින් පියවර ගෙන තිබෙනවා.